**FIA World Endurance Championship** (lyhenteeltään **FIA WEC**) on kansainvälinen autourheilusarja, joka perustettiin vuonna 2012 korvaamaan Intercontinental Le Mans Cup -sarja.

Sarjan järjestää Automobile Club de l’Ouest (ACO) yhdessä FIA:n kanssa. Sarjan mestaruus jaetaan luokittain eniten pisteitä keränneelle valmistajalle, tallille ja kuljettajalle. Sarjan osakilpailuja ajetaan Euroopassa, Aasiassa, Pohjois- ja Etelä-Amerikassa, pääkilpailun ollessa Le Mansin 24 tunnin ajo.

Historia
--------

Vuonna 2010 aloitettu Intercontinental Le Mans Cup (ILMC) osoitti kiinnostuksen sarjaan, jossa Audi ja Peugeot kilpailivat LMP1-luokan autoilla. ILMC-sarjan toisena vuonna mukana oli American Le Mans Series (ALMS) -sarjaan kuulunut Sebringin kilpailu ja Le Mansin 24 tunnin ajo, josta sai tuplapisteet.
Vuonna 2011 FIA ja ACO sopivat erimielisyytensä ja sopivat uudesta sarjasta vuodelle 2012, jossa ajettaisiin prototyyppiautoilla sekä urheiluautoilla. Audin ohella Toyota, Porsche ja Nissan liittyivät sarjaan mukaan. Dieselgate-skandaalin myötä monet valmistajat lähtivät sarjasta, kunnes uudet Le Mans Hypercar (LMH) -säännöt kehitettiin kaudelle 2021.

Säännöt
-------

Sääntöjen mukaan autoissa on oltava useampi kuljettaja: yhden kuljettajan on ajettava vähintään tietty aikamäärä, ja vähemmän kuin kilpailun kokonaisaika. Vuoden 2015 sääntöjen mukaan kuuden tunnin kilpailussa LMP1- ja GTE-Pro -kuljettajien on ajettava vähintään 40 minuuttia ja enintään neljä tuntia 30 minuuttia, LMP2-kuljettajan on ajettava vähintään tunnin ja 15 minuuttia ja GTE-Am -kuljettajan vähintään tunti ja 45 minuuttia.

Kuljettajat luokitellaan FIA:n komiteassa tuloksien mukaan pronssi-, hopea-, kulta- ja platinaluokkiin. Hypercar-luokassa ei sallita pronssiluokan kuljettajia, LMGTE Pro -luokka ei aseta rajoituksia kuljettajavalinnalle, LMP2-luokassa kahden tai kolmen kuljettajan joukossa on oltava yksi hopea- tai pronssiluokan kuljettaja, ja LMGTE Am -luokassa kahden tai kolmen kuljettajan joukossa on oltava vähintään yksi pronssiluokan kuljettaja ja yksi hopea- tai pronssiluokan kuljettaja.

Autoluokat
----------

Sarjassa ajetaan Le Mans Prototype (LMP) -autoilla ja GT-autoihin perustuvilla LM GTE -autoilla. Autot on jaettu edelleen LMP1- ja LMP2-luokkiin, sekä kuljettajien mukaan ammattilais- ja amatööriryhmiin (LMGTE Pro ja LMGTE Am).

Vuonna 2021 esitelty Hypercar-luokka korvasi aiemman LMP1-luokan. Hypercar-luokka jakaantuu kahteen tyyppiin: LMH (Le Mans Hypercar, esitelty vuonna 2021) ja LMDh (Le Mans Daytona h, esitelty vuonna 2022). LMH ja LMDh ovat tarkoitettu kilpailemaan sekä FIA WEC ja IMSA SportsCar Championship -sarjoissa, ja Le Mansin 24 tunnin ajoissa sekä Daytonan 24 tunnin ajoissa. Hypercar-luokassa yhdistetty maksimiteho moottorista ja hybridijärjestelmästä on 500 kilowattia ja auton minimipaino on 1030 kg. Hypercar-autoissa tekniset säännöt sallivat erilaisia ratkaisuja, mutta suorituskyvyn on oltava tiettyjen rajojen sisällä. Muun muassa painon, tehon ja aerodynaamisen suorituskyvyn on sovittava tiettyjen minimi- ja maksimiarvojen sisään. Auton homologaatiota varten se mitataan tuulitunnelissa ja autojen suunnittelu jäädytetään, jolloin auto säilyy samanlaisena elinkaarensa aikana.

Hypercar, LMGTE Pro ja LMGTE Am -luokkien autojen suorituskykyä säädellään Balance of Performance (BoP) -järjestelmän mukaan. BoP on GT-kilpailusta alkanut käytäntö, joka on sovitettu myös Hypercar-luokkaan. Hypercar-luokan autoissa on anturit voimansiirrossa seurantaa varten. BoP-sääntöihin sisältyy maksimiteho sekä energian käyttö virtuaalisen energiatankin myötä, joka sisältää sekä polttomoottorin että hybridijärjestelmän energiakäytön, joka on varattu ajovuoroa varten osana BoP-käytäntöä.

FIA GT3 -määrittelyyn perustuvat LMGT3-autot korvaavat LMGTE-autot kaudella 2024. Samalla LMP2-luokka poistuu sarjasta johtuen lähtöruudukon täyttymisestä ja sarja kilpailee kahdessa luokassa. LMP2-autot jatkavat European Le Mans Series ja Asian Le Mans Series -sarjoissa.

Hypercar-luokassa rengastoimittaja on Michelin.
LMP2-luokassa rengastoimittaja on Goodyear. LMGT3-luokkaan rengastoimittajaksi on valittu Goodyear kolmeksi vuodeksi kaudesta 2024 alkaen.

Vuonna 2026 sarjaan tulee vetykäyttöisille autoille luokka, johon Toyota on esitellyt GR H2 -kilpakonseptiaan. Tavoitteena on lisätä vedyn käyttöä vaiheittain ja kärkiluokka olisi täysin vetykäyttöinen vuonna 2030.

Pistejärjestelmä
----------------

Pisteitä jaetaan kuljettajille ja talleille kaikissa luokissa.

Pisteet kuuden tunnin kilpailuissa:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sijoitus** | 1. | 2. | 3. | 4. | 5. | 6. | 7. | 8. | 9. | 10. |
| **Pisteet** | 25 | 18 | 15 | 12 | 10 | 8 | 6 | 4 | 2 | 1 |
|

Pisteet kahdeksan ja kymmenen tunnin kilpailuissa:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sijoitus** | 1. | 2. | 3. | 4. | 5. | 6. | 7. | 8. | 9. | 10. |
| **Pisteet** | 38 | 27 | 23 | 18 | 15 | 12 | 9 | 6 | 3 | 2 |
|

Pistejärjestelmä erityisesti Le Mansin 24 tunnin ajossa:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Sijoitus** | 1. | 2. | 3. | 4. | 5. | 6. | 7. | 8. | 9. | 10. |
| **Pisteet** | 50 | 36 | 30 | 24 | 20 | 16 | 12 | 8 | 4 | 2 |
|

Lisäksi Le Mansin ajossa yksi piste jokaiselle maaliin päässeelle autolle, joka on yleiskilpailun sijoituksessa kymmenen ulkopuolella.

Paalupaikasta tallit ja kuljettajat saavat pisteen jokaisessa luokassa.

Mestaruudet
-----------

### Kuljettajat

| Kausi | LMP1 |
| --- | --- |
| 2012 | Saksa André LottererRanska Benoît TréluyerSveitsi Marcel Fässler |
| Kausi | LMP1 | LMP2 | GTE Pro | GTE Am |
| 2013 | Yhdistynyt kuningaskunta Allan McNishTanska Tom KristensenRanska Loïc Duval | Belgia Bertrand BaguetteYhdistynyt kuningaskunta Martin PlowmanMeksiko Ricardo González | Italia Gianmaria Bruni | Yhdistynyt kuningaskunta Jamie Campbell-WalterYhdistynyt kuningaskunta Stuart Hall |
|  | LMP1-H | LMP1-L | LMP2 | GTE Pro | GTE Am |
| 2014 | Sveitsi Sébastien BuemiYhdistynyt kuningaskunta Anthony Davidson | Sveitsi Mathias BecheSaksa Nick HeidfeldRanska Nicolas Prost | Venäjä Sergei Zlobin | Italia Gianmaria BruniSuomi Toni Vilander | Tanska David Heinemeier HanssonTanska Kristian Poulsen |
| Kausi | LMP1 | LMP2 | GTE Pro | GTE Am |
| 2015 | Saksa Timo BernhardAustralia Mark WebberUusi-Seelanti Brendon Hartley | Venäjä Roman RusinovRanska Julien CanalIso-Britannia Sam Bird | Itävalta Richard Lietz | Venäjä Viktor ŠajtarVenäjä Aleksei BasovItalia Andrea Bertolini |
| 2016 | Saksa Marc LiebRanska Romain DumasSveitsi Neel Jani | Yhdysvallat Gustavo MenezesRanska Nicolas LapierreMonaco Stéphane Richelmi | Tanska Nicki ThiimTanska Marco Sørensen | Ranska Emmanuel CollardRanska François PerrodoPortugali Rui Águas |
| 2017 | Saksa Timo BernhardUusi-Seelanti Earl BamberUusi-Seelanti Brendon Hartley | Ranska Julien CanalBrasilia Bruno Senna | Iso-Britannia James CaladoItalia Alessandro Pier Guidi | Kanada Paul Dalla LanaPortugali Pedro LamyItävalta Mathias Lauda |
| 2018-19 | Espanja Fernando AlonsoSveitsi Sébastien BuemiJapani Kazuki Nakajima | Ranska Nicolas LapierreRanska Pierre ThirietBrasilia André Negrão | Tanska Michael ChristensenRanska Kévin Estre | Saksa Jörg BergmeisterSaksojen yhteisjoukkue Patrick LindseyNorja Egidio Perfetti |
| 2019-20 | Iso-Britannia Mike ConwayJapani Kamui KobayashiArgentiina José María López | Portugali Filipe AlbuquerqueIso-Britannia Philip Hanson | Tanska Nicki ThiimTanska Marco Sørensen | Ranska Emmanuel CollardTanska Nicklas NielsenRanska François Perrodo |
| Kausi | Hypercar | LMP2 | LMP2 Pro/Am | GTE Pro | GTE Am |
| 2021 | Iso-Britannia Mike ConwayJapani Kamui KobayashiArgentiina José María López | Alankomaat Robin FrijnsItävalta Ferdinand von HabsburgRanska Charles Milesi | Alankomaat Frits van Eerd | Iso-Britannia James CaladoItalia Alessandro Pier Guidi | Italia Alessio RoveraTanska Nicklas NielsenRanska François Perrodo |
| 2022 | Uusi-Seelanti Brendon HartleyJapani Ryō HirakawaSveitsi Sébastien Buemi | Portugali António Félix da CostaMeksiko Roberto GonzálezIso-Britannia Will Stevens | Italia Alessio RoveraRanska François PerrodoTanska Nicklas Nielsen | Italia Alessandro Pier GuidiIso-Britannia James Calado | Yhdysvallat Ben KeatingTanska Marco Sørensen |

### Tallit

| Kausi | LMP1 | LMP2 | GTE Pro | GTE Am |
| --- | --- | --- | --- | --- |
| 2012 | Sveitsi Rebellion Racing | Yhdysvallat Starworks Motorsport | Italia AF Corse | Ranska Larbre Compétition |
| 2013 | Sveitsi Rebellion Racing | Ranska OAK Racing | Italia AF Corse | Yhdysvallat 8Star Motorsports |
| 2014 | Sveitsi Rebellion Racing | Venäjä SMP Racing | Italia AF Corse | Yhdistynyt kuningaskunta Aston Martin Racing |
| 2015 | Sveitsi Rebellion Racing | Venäjä G-Drive Racing | Saksa Porsche Team Manthey | Venäjä SMP Racing |
| 2016 | Sveitsi Rebellion Racing | Ranska Signatech Alpine | Yhdistynyt kuningaskunta Aston Martin Racing | Italia AF Corse |

### Valmistajat

| Kausi | Valmistaja | GT Valmistaja |
| --- | --- | --- |
| 2012 | Saksa Audi | Italia Ferrari |
| 2013 | Saksa Audi | Italia Ferrari |
| 2014 | Japani Toyota | Italia Ferrari |
| 2015 | Saksa Porsche | Saksa Porsche |
| 2016 | Saksa Porsche | Italia Ferrari |

Lähteet
-------

1. ↑  History of the WEC *wec-magazin.com*. Viitattu 19.12.2023. (englanniksi)
2. ↑  John Dagys: 2015 FIA WEC Sporting Regulations Released *sportscar365.com*.  20.12.2014. Viitattu 15.12.2022. (englanniksi)
3. 1 2  Regulations *fiawec.com*. Viitattu 24.12.2022. (englanniksi)
4. 1 2  Classes *fiawec.com*. Viitattu 15.12.2022. (englanniksi)
5. ↑  Gary Watkins: WEC allows LMDh cars to race in Hypercar class in 2022 *motorsport.com*.  19.3.2022. Viitattu 11.3.2023. (englanniksi)
6. ↑  The Hypercar category explained *24h-lemans.com*.  14.3.2023. Viitattu 11.6.2023. (englanniksi)
7. ↑  Equivalence systems (Performance & Technologie) *fiawec.com*. Viitattu 16.1.2023. (englanniksi)
8. ↑  WEC: The performance monitoring tech that will enhance TV viewers experience *fia.com*.  16.4.2023. Viitattu 11.6.2023. (englanniksi)
9. ↑  LMGT3 For FIA WEC In 2024 *dailysportscar.com*.  7.12.2022. Viitattu 6.1.2023. (englanniksi)
10. ↑  Jamie Klein & Gary Watkins: LMP2 class axed by WEC for 2024, but will stay at Le Mans *motorsport.com*.  9.6.2023. Viitattu 11.6.2023. (englanniksi)
11. ↑  Michelin named official Hypercar tyre supplier *fiawec.com*.  1.11.2019. Viitattu 27.3.2023. (englanniksi)
12. ↑  Tyres *fiawec.com*. Viitattu 27.3.2023. (englanniksi)
13. ↑  Goodyear to become exclusive tyre supplier to FIA WEC’s new LMGT3 class *en.endurance-info.com*.  6.4.2023. Viitattu 7.4.2023. (englanniksi)
14. ↑  Stephen Lickorish & Gary Watkins: Toyota becomes first WEC manufacturer to develop hydrogen prototype concept *autosport.com*.  9.6.2023. Viitattu 11.6.2023. (englanniksi)
15. ↑  James Newbold: Toyota concept shows Le Mans hydrogen vision is "in the right direction" *autosport.com*.  10.6.2023. Viitattu 11.6.2023. (englanniksi)
16. ↑  Gary Watkins: Le Mans wants hydrogen-only top class by 2030 *autosport.com*.  27.5.2023. Viitattu 11.6.2023. (englanniksi)
17. 1 2 3 4 5 6  Points *fiawec.com*. Viitattu 27.3.2023. (englanniksi)

Aiheesta muualla
----------------

* Kuvia tai muita tiedostoja aiheesta **FIA World Endurance Championship** Wikimedia Commonsissa

* 

FIA World Endurance Championship -kaudet

* 2012
* 2013
* 2014
* 2015
* 2016
* 2017
* 2018-19
* 2019-20
* 2021
* 2022



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:FIA World Endurance Championship